kk hbs_cyr kk kk tt kk ru kk kk bg en zh kk kk kk kk kk kk kk kk kk kk kk kk kk kk kk kk kk kk kk kk kk kk kk kk en kk kk kk kk kk kk kk kk kk uk ru hbs_cyr uk kk xal kk en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en en kk kk kk kk kk kk kk kk es es ru en kk kk ar hbs_cyr kk kk kk kk kk ky kk be ky ru ru kk kk kk kk ba kk kk kk kk kk kk kk kk kk ru ru kk kk kk kk kk kk kk kk kk kk kk kk kk tt ru kk kk tt ky kk ru kk mk kk ru kk ru ru ru ru kk kk ru ky kk kk kk kk uk kk kk kk kk kk kk kk be kk kk kk kk kk kk ba bg kk kk ru kk kk ky kk kk kk kk kk kk ru kk uk kk be kk kk kk kk kk kk kk kk ru kk ru uk kk kk kk kk kk kk kk kk kk kk kk kk kk kk kk kk ru ru it nl tt kk hu uk tt kk kk ru ru kk ru kk kk kk bg uk ru uk ru hbs_cyr kk kk ru kk ru ru kk ru kk kk kk kk kk
Төлеби ауданындағы 5 ауылдың тұрғындары жайылымның тапшылығын тартып отыр. Негізгі нәпақаларын малдан айырған ағайын соңғы уақытта төрт түлігін түлететін жер таппай дал. Айтуларынша, олар мал жайған жерді аудан билігі әлдекімдерге сатып жіберген. Өрісі тарылған ағайын қазір төлін төрт қабырғада ұстап, амалдаса, кейбірі атакәсібімен қош айтысып, сатып жіберген
Арапбай Мыңбаев – Нысанбек ауылының тұрғыны
Қазір мал айдайын десек, анау шлагбаум мен адам қойып қойған. Бізге жол жоқ. Осы корпорация келгелі, мынау - біздің жайылымыз, оны қоршап алған. Анау беттің бәрі - біздің жайылымымыз. Көгалдандыру бір бәле деп оны да алып қойды.
Екпінді ауылындағы ағайынның да жағдайы Нысанбектегідей. Мұнда да жайылым тапшы. Жергілікті атқамінерлер әлдекімдерге сатып жіберген. Мұны тұрғындар барлық жер қоршалып біткеннен кейін ғана білген.
Әскер Көкенов – Екпінді ауылының тұрғыны
Заң жоқ қазір. Мен түсінбеймін. Бәрін қалдырмаған. Өзеннің ішіне дейін қоршап алған. Жол да жоқ.
Жайылымның жоқтығынан жапа шегіп отырғандардың бірі - Нақыпбек Құдайбергенов. Күн жылынса, өріске жіберемін деген түлігін қазір үйінде ұстап отыр. Жем мен шөп сатулы. Қалтаға салмақ түсіруде. Шетінен сатып қайтпек?! Жұмыс та – бір түйткіл.
Нақыпбек Құдайбергенов – Екпінді ауылының тұрғыны
Қайда барсаң, жасың нешеде деп сұрайды. Жасым 57-де. 40-қа дейін аламыз жұмысқа дейді. Ал, мал бағу қиындап барады.
Осындай жағдайын айтып тұрғындар талай табалдырық тоздырған. Бірақ нәтиже болмапты. Қайта ауыл әкімдігіндегілер қоқан – лоққы көрсетіп, қайтарады екен.
Ауыл әкімінің әрекеті осы. Қызметтік этикасына жата ма? Ал, аудандық жер қатынастары бөліміндегілер болса, жайылым мәселесі жайлап шешіліп жатыр деп сендіреді.
Нұрлан Кемелов – Төлеби аудандық ауыл шаруашылығы және жер қатынастары бөлімі басшысының орынбасары
Биылдан бастап, СТК-дың статустары жойылған. Енді олар міндетті түрде жерлерін қайтару керек. Қайтармаған жағдайда біз инспекцияға беріп, жерлерді сот арқылы күштеп қайтаратын боламыз.
Бірақ ауыл тұрғындары биліктегілердің бұл жауабына сенбейді. Себебі, аудандағы жерге қатысты істердің көбі созбалаңға салынып, жиі аяқсыз қалатын көрінеді.
Аманжол Шәдіров – Қайнар ауылының тұрғыны
Бұл негіздеп келгенде әкімшіліктен істеліп жатқан тірлік қой. Қазір бізде заңсыз сатылған 22 жер тұр. Фактісі тұр қолымызда. Оның бәрін өткіздік. Қазір қаралып жатыр. Ешқандай қимылдап жатқан тірлік жоқ.
Бұл мәселенің қай уақытқа дейін жалғасатыны да белгісіз. Ал, тығырыққа тірелген тұрғындар енді өз арыздарын жоғары жаққа жеткізуді көздеп отыр.
comments powered by Disqus.
13:06, 23 маусым 2017
Кәсіпкерлер несие ала алмай жүр
12:59, 23 маусым 2017
Кооперативтерге біріккендердің берекесі артқан
14:40, 21 маусым 2017
Мал – баққандікі, жер – жыртқандікі
12:46, 19 маусым 2017
5 адам жол апатынан көз жұмды
16:06, 23 маусым 2017
Өртенген мұнай зауытында қаза тапқандар белгілі болды
17:19, 19 маусым 2017
Түлектер тойы төбелеспен тынды
«Қазақстан-Шымкент» телеарнасының ресми сайты
160000, Шымкент қаласы, Қазыбек би көшесі, 20 үй Байланыс телефондары: 8 (7252) 53-62-07
Мәңгілік ел - мекенім
Тема дня. Прямой эфир.
Алтын аймақ - Оңтүстік
Астана - махаббатым менің
Сіз кімсіз, КА мырза?
Шағын және орта бизнес
Өзіміздің өнім. Өзіміздің қызмет
Әйелдер - асыл жандар
Нұрлы жол - болашаққа бастар жол
"Дәмді ас" - "Таң нұры" хабары
Шымкент - сүйікті қалам!
Өңір айнасы - "Қазақстан-Шымкент"
2009 — 2017 «Қазақстан» РТРК АҚ © Барлық құқықтары қорғалған